Beowulf
Beowulf est heroicum 3183 versuum carmen epicum, inter annos 700 et 1000 Saxonice ab auctore ignoto compositum. Carmen in uno libro manu scripto servatur, olim Bibliothecae Cottonianae, hodie in Bibliotheca Britannica comprehensa, siglo BL Cotton Vitellius A.xv cognito, anno circiter 1000 exscripto. Verbum Beowulf est nomen herois poematis, qui monstra Grendelem et matrem eius occidit. Etiam draconem necat Götaland regressus, rex factus. In proelio vulneratus moritur, in tumulo a suis sepelitur.

Nomen
Iohannes Ronaldus Reuel Tolkien, qui vir doctissimus operam poemati dedit explicando, credidit nomen significare 'lupum apium',' quod ad 'venatorem apium' et quidem 'ursum' spectare voluit ob ursorum mellis amorem. Linguis enim Germanicis, velut Anglica, verba concatenari possunt, cum Latine loquentibus casus ad relationes inter verba monstrandas usurpandi sint. Itaque beo et wulf sunt apis et lupus nullo casuum nexu inter verba adhibito.

Bibliographia
 Editiones et versiones
 Grim. Johnson Thorkelin, ed. et interpr., De Danorum Rebus Gestis Secul. III & IV: poëma Danicum dialecto Anglosaxonica. Hauniae: Rangel, 1815  Textus apud archive.org Textus Latinus imperfectus

 Eruditio
 Kevin S. Kiernan, Beowulf and the Beowulf Manuscript. New Brunswick, 1981

Nexus externi

 "Cotton MS Vitellius A XV" apud Bibliothecam Britannicam (catalogus et series imaginum)
 Electronic Beowulf

Beowulfus
Angliae scripta
Carmina epica
Scripta saeculo 11
Litterae Latine versae